Snow on the Sahara (lagu) itu apa sih? Jelaskan dalam bahasa melayu ya

"Snow on the Sahara" ialah sebuah lagu oleh penyanyi Indonesia Anggun dari album studio antarabangsa pertamanya dengan judul sama. Pada mulanya, lagu ini ditulis dalam bahasa Perancis oleh Erick Benzi bertajuk "La neige au Sahara", lagu ini telah diterjemah ke versi bahasa Inggeris oleh Nikki Matheson. Versi Perancis telah dirakamkan untuk album Perancis pertama Anggun Au nom de la lune. Lagu ini telah dikeluarkan pada tahun 1997 sebagai single sulung antarabangsa beliau di 33 negara di seluruh dunia. Ia mengungguli carta di Itali, Sepanyol dan beberapa negara di Asia. Versi Perancis dengan cepat menjadi popular di Perancis, memuncak pada nombor 1 di Carta Airplay Perancis dan nombor 16 di carta Single Perancis. Ia menjadi satu yang paling dimainkan di Perancis tahun 1997, dengan sejumlah 7,900 siaran radio, dan telah disahkan emas untuk penghantaran sebanyak 250,000 salinan. Di Itali, ia terjual 100,000 naskhah.